**„Elektrum Lietuva“: pakilus vėjui elektros kaina sumažėjo daugiau nei dvigubai**

**Praėjusią savaitę vidutinė didmeninė elektros energijos kaina Baltijos šalyse mažėjo 55 proc. ir Lietuvoje siekė – 54,40 Eur/MWh, o Latvijoje bei Estijoje – 54,42 Eur/MWh. Palyginimui, didmeninės elektros kainos vidurkis Lenkijoje ir Vokietijoje siekė 104,52 EUR/MWh ir 108,32 EUR/MWh.**

„Palyginus su praėjusia savaite vėjo energijos gamyba Baltijos šalyse išaugo – 61 proc. Per savaitę pasitaikė ir tokių valandų, kai valandinės kainos buvo neigiamos. Be to, 13 proc. padidėjo energijos srautai į Baltijos šalis atnaujinus Lietuvos ir Švedijos elektros jungtį „NordBalt“, – sako energetikos sprendimų bendrovės „Elektrum Lietuva“ Verslo sprendimų departamento vadovas Marius Kietis.

Nepriklausomų elektros tiekėjų Lietuvos gyventojams siūlomos kainos vartotojams mažėjo – „Elektrum Lietuva“ žemiausia fiksuota kaina praeitą savaitę siekė 20,945 ct/kWh, fiksuojant ją 9 mėnesiams.

Elektros vartojimas „Nord Pool“ regione didėjo ir siekė 8 252 GWh, gamyba taip pat išaugo, iki 9 337 GWh.

**Lietuva pasigamino 74 proc. reikalingos energijos**

Baltijos šalyse elektros vartojimas augo 2 proc., iki 525 GWh. Lietuvoje elektros suvartota 3 proc. mažiau nei ankstesnę savaitę, 231 GWh. Latvijoje elektros vartojimas augo 4 proc., iki 133 GWh, Estijoje vartojimas ūgtelėjo 6 proc. ir siekė 161 GWh.

Elektros energijos bendros gamybos apimtys Baltijos šalyse praėjusią savaitę mažėjo 3 proc. – iš viso pagaminta 304 GWh. Lietuvoje elektros energijos gamyba mažėjo 1 proc. iki 170 GWh. Estijoje elektros gamyba mažėjo – 12 proc. iki 92 GWh, o Latvijoje elektros pagaminta 18 proc. daugiau nei praėjusią savaitę, 42 GWh.

Per savaitę visos trys Baltijos šalys kartu pagamino 58 proc. joms reikalingos elektros energijos. Lietuvoje pagaminta 74 proc., Latvijoje – 32 proc., Estijoje – 57 proc. šaliai reikalingos elektros energijos.

**Apie bendrovę:**

*„Elektrum Lietuva“ yra didžiausios Baltijos šalyse elektros gamintojos „Latvenergo“ grupės įmonė, teikianti įvairius energetikos sprendimus buitiniams ir verslo klientams Lietuvoje. 73 proc. grupės pagamintos elektros energijos yra iš atsinaujinančių šaltinių. Bendrovė „Elektrum Lietuva“ šiuo metu tiekia elektrą daugiau nei 12 tūkst. įmonių, savo elektros tiekėju įmonę pasirinko daugiau kaip 212 tūkst. namų ūkių. Bendrovė yra įrengusi šešis saulės parkus (29,7 MW). Šiuo metu vystomų naujų saulės ir vėjo parkų bendra galia sieks daugiau nei 500 MW. „Elektrum Lietuva“ plėtoja ir viešą elektromobilių įkrovimo tinklą „Elektrum Drive“. Šiuo metu visose Baltijos šalyse veikia daugiau kaip 800 įkrovimo prieigų.*

**Daugiau informacijos:**

Neringa Kolkaitė-Bielinė  
Atstovė žiniasklaidai  
„Elektrum Lietuva“  
[neringa.kolkaite-bieline@elektrum.lt](mailto:neringa.kolkaite-bieline@elektrum.lt)  
Tel. + 370 614 71719